اوکراینا-یا ساواش اعلان ائدن روسیا اوردوسو تخمینن 21 مین 900 عسگر، 181 اوچاق، 154 هلیکوپتر و 884 تانک ایتیریب.
اوکراینا باش قرارگاهی 24 فوریه -25 آوریل تاریخ‌لری آراسیندا روسیا اوردوسونون ایتکی‌لری ایله باغلی آچیقلاما وئریب.
آچیقلامایا گؤره، اوکراینایا هوجوم ائدن روسیا اوردوسون‌دان تخمینن 21.900 عسگر اؤلدورولوب، 181 روسیا اوچاغی، 154 هلیکوپتر، 884 تانک، 2.258 زره لی آراج، 411 توپ، 149 راکت آتما سیستمی و 69 هاوا هوجومون‌دان ساوونما سیستمی محو ائدیلیب.
روسیا قوه‌لری همچنین 1566 آراج، 8 گمی و یونگول سرعت‌لی قاییق، 76 یانا‌جاق داشییان ماشین و 201 پیلوت‌سوز اوچوش آپاراتینی ایتیریب.
روسیا ساوونما ناظیرلیگی‌نین مارسین 25-ده وئردیگی آچیقلامادا اوکراینادا 1351 روس عسگری‌نین اؤلدوگو آچیقلانیب.
